चंडीघाट स्थित काली मंदिर महामंडलेश्वर कैलाशानंद ब्रह्मचारी ने कहा कि राम मंदिर के लिए अब संत और इंतजार नहीं कर सकते हैं। सर्वोच्च न्यायालय से फैसला आने में हो रही देरी से संतों में बेचैनी है। न्यायालय से न्याय मिलने की उम्मीद टूट चुकी है। उन्होंने सरकार से कहा कि जल्द से जल्द राम मंदिर के लिए अध्यादेश लाकर राम मंदिर निर्माण का रास्ता साफ करना चाहिए। उन्होंने कहा कि भाजपा के एजेंडे में राम मंदिर निर्माण की बात कही गई है। लिहाजा, हमें भाजपा से ही उम्मीद है। क्योंकि इस वक्त केंद्र और राज्य में भाजपा की सरकार है और भाजपा ही एक ऐसी पार्टी है जो राम मंदिर निर्माण कर सकती है।